ΚΑΝΟΝΙΣΜΟΣ (ΕΟΚ) αριθ. 743/93 ΤΟΥ ΣΥΜΒΟΥΛΙΟΥ της 17ης Μαρτίου 1993 για τον κατάλογο των προϊόντων που υπάγονται στο συμπληρωματικό μηχανισμό κατά τις συναλλαγές και αποστέλλονται στην Πορτογαλία

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι η πραγματοποίηση της ενιαίας αγοράς προϋποθέτει την εξέλειψη των εμποδίων στις συναλλαγές όχι μόνο μεταξύ των κρατών μελών της Κοινότητας με τη σύνθεσή της στις 31 Δεκεμβρίου 1985 αλλά επίσης, όσο το δυνατόν περισσότερο, μεταξύ των εν λόγω κρατών μελών και της Ισπανίας και της Πορτογαλίας- ότι, με την προοπτική αυτή, ο συμπληρωματικός μηχανισμός κατά τις συναλλαγές πρέπει να εξαλειφθεί σε κάθε περίπτωση που δεν είναι απολύτως αναγκαίος-

ότι, από την πείρα που αποκτήθηκε από τη διαχείριση του εν λόγω μηχανισμού, αποδείχθηκε ότι η εξάλειψή του μπορεί να προβλεφθεί για τα προϊόντα που υπάγονται στο καθεστώς της κλασικής μετάβασης, χωρίς κίνδυνο διαταράξεως της πορτογαλικής αγοράς-

ότι ο κανονισμός (ΕΟΚ) αριθ. 3659/90 του Συμβουλίου της 11ης Δεκεμβρίου 1990 περί των προϊόντων που υπόκεινται στο συμπληρωματικό μηχανισμό κατά τις συναλλαγές στη διάρκεια του δευτέρου σταδίου της προσχώρησης της Πορτογαλίας (2), καθόρισε τον κατάλογο των προϊόντων που υπάγονται στα καθεστώτα της σταδιακής μεταβάσεως στα οποία εφαρμόζεται αυτός ο μηχανισμός- ότι από την πείρα που αποκτήθηκε απεδείχθη ότι, για τα προϊόντα αυτά, η διατήρηση του εν λόγω μηχανισμού είναι απαραίτητη για την ισορροπία της πορτογαλικής αγοράς μόνον όσον αφορά τα προϊόντα που προβλέπονται από τον παρόντα κανονισμό-

ότι τα προαναφερθέντα στοιχεία οδηγούν σε νέο καθορισμό του καταλόγου των προϊόντων που παραδίδονται στην Πορτογαλία τα οποία υπόκεινται στον εν λόγω μηχανισμό και στην κατάργηση του κανονισμού (ΕΟΚ) αριθ. 3659/90,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Όσον αφορά τις παραδόσεις στην Πορτογαλία, ο συμπληρωματικός μηχανισμός κατά τις συναλλαγές που προβλέπεται στο άρθρο 249 της πράξης προσχώρησης εφαρμόζεται, σύμφωνα με τους όρους που προβλέπονται στα άρθρα 250, 251 και 252 της εν λόγω πράξης, μόνο στα εξής προϊόντα:

1. Βόειο κρέας 2. Οπωροκηπευτικά 3. Χοίροι και χοίρειο κρέας

/* ΠΙΝΑΚΕΣ: δείτε Ε.Ε. */

συμπληρωματικός μηχανισμός στις συναλλαγές εφαρμόζεται μόνο μέχρι την ημερομηνία κατά την οποία η Πορτογαλία θα κηρυχθεί απαλλαγμένη από την αφρικανική πανώλη των χοίρων.

Άρθρο 2

Η Επιτροπή θα εξετάσει τις ενδεχόμενες τροποποιήσεις οι οποίες, σε συνάρτηση με την εξέλιξη των συναλλαγών, είναι δυνατόν να γίνουν στον κατάλογο των προϊόντων που απαριθμούνται στο άρθρο 1 και θα υποβάλει στο Συμβούλιο, ενδεχομένως, τις αναγκαίες προτάσεις.

Άρθρο 3

Ο κανονισμός (ΕΟΚ) αριθ. 3659/90 καταργείται.

Άρθρο 4

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Μαρτίου 1993.

Για το Συμβούλιο

Ο Πρόεδρος

B. WESTH

(1) ΕΕ αριθ. C 21 της 25. 1. 1993.

(2) ΕΕ αριθ. L 362 της 27. 12. 1990, σ. 38. Κανονισμός που τροποποιήθηκε τελευταία από τον κανονισμό (ΕΟΚ) αριθ. 831/92 (ΕΕ αριθ. L 88 της 3. 4. 1992, σ. 17).